Diari Oficial de la Generalitat Valenciana


Sumari del DOGV 7911, del 07-11-2016 (2016/7706)

Notificació de la sentència dictada en el procediment de guarda i custòdia número 1554/2015.
--------------------------------------------------------------------------------------------

### Dades del document

Número de DOGV
:   7911

Data del DOGV
:   07-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7706


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1554/2015. [2016/7706]  
Judici família, guarda, custòdia o aliments fill menor no matrimonial no consensuat número 001554/2015  
Part demandant: Ana Belén Cebrián Izquierdo.  
Part demandada: Germán Santiago Meneses Supe.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime de forma parcial la demanda de mesures de fills extramatrimonials contenciosa interposada per Ana Belén Cebrián Izquierdo, representada per la procuradora la senyora Sevilla Segarra, contra Germán Santiago Meneses Supe, i adopte les següents mesures pel que fa a la filla menor d'edat, D. A. M. C.:  
1. Dispose la suspensió a Germán Santiago Meneses Supe de la pàtria potestat sobre la menor, D. A. M. C., la qual exercirà de forma exclusiva la mare, Ana Belén Cebrián Izquierdo, qui exercirà el règim de convivència en exclusiva.  
2. Suprimisc el règim de relacions de la menor amb el pare.  
3. Indique la quantitat de cent vuitanta euros (180 ?) com a contribució del pare a les despeses ordinàries d'atenció a la menor, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment de conformitat amb les variacions de l'índex de preus de consum; cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments el que és imprescindible per a la manutenció, l'habitació, el vestit i l'assistència mèdica de l'alimentista, també comprenen aquests l'educació i la instrucció de l'alimentista.  
En allò relatiu a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, sols s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el seu pagament per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que el contrari accepta la realització de la despesa quan, notificada la intenció de realitzar aquesta i el seu import, amb els documents corresponents, per qualsevol mitjà fefaent, deixe transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a decisió judicial. Sols les de caràcter urgent i necessari es podran realitzar sense previ consentiment o autorització judicial.  
  
4. Atribuïsc a Ana Belén Cebrián Izquierdo, en companyia de la qual queda la filla menor, l'ús de l'habitatge familiar siti al carrer Arturo Salvettii Pardo, número 25, 4t, esquerra, d'Elx, fins que la menor complisca la majoria d'edat i siga independent econòmicament, sense compensació a causa de l'ús.  
5. No s'estimen motius per a imposar les costes processals a cap dels litigants.  
Una vegada siga ferma aquesta resolució, remeteu-ne un testimoniatge al Registre Civil d'Elx per a inscriure la suspensió de la pàtria potestat al marge de la inscripció de naixement de la menor, D. A. M. C.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
L'admissió del recurs requerirà, quan es prepare aquest, que s'haja consignat la quantitat de 50 euros en el compte de dipòsits i consignacions d'aquest Jutjat, compte de Banesto número 0706 0000 02 (i número de procediment i any 0000/00). També pot realitzar-se la consignació mitjançant una transferència al número de compte 0030 3035 70 7555811225; caldrà consignar en la casella d'observacions el número de compte d'aquest Jutjat que s'indica més amunt i el número de procediment.  
Són eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder Judicial).  
Aquesta és la sentència, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació a Germán Santiago Meneses Supe.  
  
Elx, 28 de setembre de 2016.- El lletrat de l'Administració de Justícia: Francisco Javier García Navarro.